ai4bharat/Pralekha huggingface dataset:
श्रम और रोजगार मंत्रालय
ईपीएफओ पेरोल आंकड़े : अप्रैल, 2021 में 12.76 लाख नए सदस्य जोड़े
20 जून, 2021 को जारी ईपीएफओ के अनंतिम पेरोल आंकड़ों से पता चलता है कि अप्रैल, 2021 में ईपीएफओ के साथ 12.76 लाख नए सदस्य जुड़े हैं। कोविड-19 की दूसरी लहर के बावजूद, अप्रैल 2021 में पिछले महीने की तुलना में 13.73 प्रतिशत ज्यादा सदस्य जुड़े। मार्च, 2021 के दौरान लगभग 11.22 लाख नए सदस्य जुड़े थे। इन आंकड़ों से पता चलता है कि मार्च, 2021 की तुलना में अप्रैल, 2021 के दौरान इससे निकलने वालों की संख्या में 87,821 की कमी आई है और फिर से जुड़ने वाली की संख्या 92,864 बढ़ गई है।
महीने के दौरान जुड़े 12.76 लाख नए सदस्यों में से लगभग 6.89 लाख नए सदस्य पहली बार ईपीएफओ के सामाजिक सुरक्षा के दायरे में आए हैं। लगभग 5.86 लाख सदस्य इससे अलग हो गए और बाद में ईपीएफओ के दायरे में आने वाले दूसरे प्रतिष्ठान में नौकरी के साथ ईपीएफफओ से फिर से जुड़ गए और अंतिम निस्तारण का विकल्प चुनने के बजाय कोष के हस्तांतरण के माध्यम से अपनी सदस्यता बनाए रखी है।
पेरोल डाटा की उम्रवार तुलना करने से पता चलता है कि 22-25 वर्ष आयु समूह ने लगभग 3.27 लाख लोगों के साथ अप्रैल, 2021 के दौरान सबसे ज्यादा नामांकन कराया। इसके बाद 29-35 आयु समूह के लगभग 2.72 लाख लोगों ने नामांकन कराया। 18-25 आयु समूह के सदस्यों, जो सामान्य रूप से रोजगार बाजार में पहली बार आने वाले लोग होते हैं, ने अप्रैल, 2021 में हुए कुल नामांकनों में लगभग 43.35 प्रतिशत का योगदान किया।
पेरोल आंकड़ों की राज्यवार तुलना से पता चलता है कि महाराष्ट्र, हरियाणा, गुजरात, तमिलनाडु और कर्नाटक राज्यों में पंजीकृत प्रतिष्ठान महीने के दौरान लगभग 7.58 लाख सदस्य जोड़ने के साथ अग्रणी रहे, जिनका सभी आयु समूहों में कुल पेरोल वृद्धि में लगभग 59.41 प्रतिशत का योगदान रहा। पूर्वोत्तर  राज्यों ने पिछले महीने की तुलना में कुल सदस्यता विस्तार के मामले में औसतन से ज्यादा वृद्धि दर्ज की है।
लिंग-वार विश्लेषण से संकेत मिलते हैं कि महीने के दौरान कुल नए सदस्यों में महिलाओं का योगदान लगभग 22 प्रतिशत है। माहवार विश्लेषण से, अप्रैल, 2021 में 2.81 लाख नामांकनों के द्वारा कुल महिला सदस्यों में बढ़ोतरी का रुझान जाहिर होता है, जो मार्च, 2021 में 2.42 लाख रहा था। इसके अलावा, पहली बार ईपीएफओ के दायरे में आने वाली महिला सदस्यों की संख्या अप्रैल, 2021 में बढ़कर 1.90 लाख हो गई, जबकि मार्च में यह संख्या 1.84 लाख रही थी।
उद्योगवार पेरोल आंकड़ों से संकेत मिलते हैं कि ‘विशेषज्ञ सेवा’ श्रेणी  का महीने के दौरान कुल सदस्यता वृद्धि में 45 प्रतिशत योगदान रहा है। इसके अलावा, प्लास्टिक उत्पाद, बीड़ी बनाने के काम से जुड़े उद्योग, स्कूल, बैंकों और आयरन व इस्पात क्षेत्र से जुड़े प्रतिष्ठानों में भी अप्रैल, 2021 के दौरान मार्च, 2021 की तुलना में कुल सदस्यता विस्तार में औसत से ऊंची वृद्धि दर्ज की गई।
पेरोल डाटा अनंतिम हैं, क्योंकि कर्मचारियों के रिकॉर्ड को अपडेट करना एक निरंतर चलने वाली प्रक्रिया है। पिछले डाटा को हर महीने अपडेट किया जाता है। अप्रैल, 2018 से ईपीएफओ सितंबर, 2017 के बाद की अवधि को कवर करते हुए पेरोल डाटा जारी कर रहा है।
वित्त मंत्रालय
आयकर विभाग के ई-फाइलिंग पोर्टल में गड़बड़ियों को लेकर इंफोसिस के साथ वित्त मंत्रालय की बैठक
केंद्रीय वित्त और कॉर्पोरेट मामलों की मंत्री श्रीमती निर्मला सीतारमण ने यहां आज दोपहर इंफोसिस के एमडी और सीईओ श्री सलिल पारेख के साथ बैठक की और लॉन्च के ढाई महीने बाद भी आयकर विभाग के ई-फाइलिंग पोर्टल में जारी गड़बड़ियों और सरकार व करदाताओं की गहरी निराशा और चिंताओं से उन्हें अवगत कराया। इससे पहले इसकी लॉन्च में भी देरी हुई थी। श्रीमती सीतारमण ने करदाताओं को बार-बार हो रही इन दिक्कतों के लिए इंफोसिस से स्पष्टीकरण मांगा।
वित्त मंत्रालय ने इस बात पर जोर दिया कि इंफोसिस की ओर से और ज्यादा संसाधन लगाने और प्रयास करने की जरूरत है ताकि जिन सेवाओं पर सहमति बनी थी उनकी आपूर्ति सुनिश्चित की जा सके जिसमें काफी देरी हुई। श्री पारेख को करदाताओं को होने वाली कठिनाइयों और पोर्टल के कामकाज में देरी के कारण उत्पन्न होने वाली समस्याओं से भी अवगत कराया गया।
वित्त मंत्री ने मांग की कि इस पोर्टल की वर्तमान कार्यप्रणाली को लेकर करदाता जिन दिक्कतों का सामना कर रहे हैं, उन्हें 15 सितंबर, 2021 तक उनकी टीम द्वारा हल किया जाना चाहिए ताकि करदाता और पेशेवर, इस पोर्टल पर बिना रुकावट काम कर सकें।
श्री पारेख ने स्पष्ट किया कि वे और उनकी टीम इस पोर्टल के सुचारू संचालन को सुनिश्चित करने के लिए हर संभव कोशिश कर रहे हैं। इसके अलावा, श्री पारेख ने कहा कि 750 से ज्यादा लोगों की टीम इस परियोजना पर काम कर रही है और इंफोसिस के सीओओ श्री प्रवीण राव निजी तौर पर इस परियोजना की देखरेख कर रहे हैं। श्री पारेख ने ये आश्वासन भी दिया कि इस पोर्टल पर करदाताओं के एक गड़बड़ी मुक्त अनुभव को सुनिश्चित करने के लिए इंफोसिस पूरी तत्परता से काम कर रहा है।
जनजातीय कार्य मंत्रालय
एनईएसटीएस 31 अक्टूबर से 2 नवंबर, 2022 तक बेंगलुरु में तीन दिवसीय राष्ट्रीय ईएमआरएस सांस्कृतिक उत्सव आयोजित करेगी
जनजातीय कार्य राज्य मंत्री श्रीमती रेणुका उत्सव में मुख्य अतिथि के रूप में उपस्थित होंगी
जनजातीय कार्य मंत्रालय के अंतर्गत स्वायत्त संगठन जनजातीय छात्रों के लिए राष्ट्रीय शिक्षा सोसायटी कर्नाटक के बेंगलुरु में 31 अक्टूबर से 2 नवंबर, 2022 तक राष्ट्रीय ईएमआरएस सांस्कृतिक उत्सव प्रारंभ करने के लिए पूरी तरह से तैयार है।
इस कार्यक्रम की मेजबानी आर्ट ऑफ लिविंग इंटरनेशनल सेंटर में कर्नाटक रेजिडेंशियल एजुकेशनल इंस्टिट्यूशंस सोसायटी  द्वारा की जाएगी। इस अवसर पर जनजातीय कार्य राज्य मंत्री श्रीमती रेणुका सिंह सरुता उपस्थित होंगी।
तीन दिवसीय इस सांस्कृतिक उत्सव में देश भर के 1500 से अधिक एकलव्य मॉडल रेजिडेंशियल स्कूल  के विद्यार्थी भाग लेंगे।
जनजातीय लोगों को मुख्यधारा के साथ जोड़ने और उन्हें विभिन्न क्षेत्रों में विकास के समान अवसरों तक पहुंचने में सहायता की आवश्यकता को ध्यान में रखते हुए मंत्रालय प्रत्येक वर्ष ईएमआरएस सांस्कृतिक उत्सव और खेल प्रतियोगिता का आयोजन करता रहा है, जिससे जनजातीय छात्रों को अपनी छिपी हुई प्रतिभा को दिखाने के लिए एक राष्ट्रीय मंच प्रदान किया जा सके। यह तीन दिवसीय कार्यक्रम काफी महत्वपूर्ण है, क्योंकि इसका आयोजन दो वर्ष बाद किया जा रहा है और कोविड महामारी के कारण इसका आयोजन नहीं हो सका था। यह उत्सव एक भारत, श्रेष्ठ भारत के अनुरूप ईएमआरएस में शिक्षा ग्रहण करने वाले जनजातीय छात्रों के सर्वांगीण विकास को गति देगा, निरंतर सांस्कृतिक जुड़ाव को प्रोत्साहित करेगा और राष्ट्रीय एकता के माध्यम से विविधता में एकता का जश्न मनाएगा।
एकलव्य मॉडल रेजिडेंशियल स्कूल  पूरे भारत में भारतीय जनजातीयों  के लिए मॉडल आवासीय विद्यालय के लिए भारत सरकार की एक योजना है। यह भारत सरकार के जनजातीय कार्य मंत्रालय के प्रमुख कार्यक्रमों में से एक है और इसे दूरदराज के जनजातीय क्षेत्रों में जनजातीय छात्रों के लिए गुणवत्तापूर्ण शिक्षा सुनिश्चित करने के लिए 1997-98 में प्रारंभ किया गया था।
आर्थिक मामलों की मंत्रिमण्डलीय समिति 
मंत्रिमंडल ने कोचीन बंदरगाह प्राधिकरण को तीन साल की अवधि के लिए भारत सरकार के ऋणों की अदायगी पर रोक की मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडल समिति ने कोविड-19 महामारी के कारण उत्पन्न वित्तीय संकट पर काबू पाने के लिए 446.83 करोड़ रुपये की भारत सरकार की बकाया राशि की अदायगी के लिए कोचीन बंदरगाह प्राधिकरण  को तीन वर्ष  की मोहलत देने को मंजूरी दे दी है।
राशि का भुगतान 10 किस्तों में किया जाना था जो 2018-19 से शुरू हो चुकी थी। हालांकि, कोचीन बंदरगाह प्राधिकरण केवल 2018-19 और 2019-20 की किस्तों का भुगतान कर सका था। 2020-21 से, कोविड-19 महामारी के कारण लेन-देन बुरी तरह प्रभावित हुआ था जिसके कारण नकदी आने पर प्रतिकूल प्रभाव पड़ा था। परिणामस्वरूप, कोचीन बंदरगाह 2020-21 और 2021-22 की किस्तों का भुगतान नहीं कर सका।
कोचीन बंदरगाह को नवंबर 2021 से प्रमुख बंदरगाह प्राधिकरण कानून, 2021 के तहत लाया गया है। आर्थिक मामलों की कैबिनेट समिति  ने 24.08.2016 को कोचीन बंदरगाह द्वारा 1936-37 से 1994-95 के दौरान विभिन्न ढांचागत विकासात्मक गतिविधियों लिए गए भारत सरकार के ऋण पर दंडस्वरूप ब्याज में छूट के प्रस्ताव को मंजूरी दी थी।
डीएस/एमजी/एमए/केपी/एसएस
(
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 173.86 करोड़ से अधिक टीके लगाए जा चुके हैं
बीते चौबीस घंटों में 41.54 लाख से अधिक टीके लगाए गए
स्वस्थ होने की वर्तमान दर 97.94 प्रतिशत
पिछले 24 घंटों में 30,615 नए मामले सामने आए
भारत में सक्रिय मरीजों की संख्या 3,70,240 है
साप्ताहिक सक्रिय मामलों की दर 3.32 प्रतिशत है
पिछले 24 घंटों में 41.54 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 173.86 करोड़  से अधिक हो गया। इस उपलब्धि को 1,95,98,966 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,99,960
|
|
दूसरी खुराक
|
|
99,39,631
|
||
|
प्रीकॉशन खुराक
|
|
39,47,365
|
|
अग्रिम पंक्ति के कर्मी
|
|
पहली खुराक
|
|
1,84,06,271
|
|
दूसरी खुराक
|
|
1,73,92,895
|
||
|
प्रीकॉशन खुराक
|
|
55,72,301
|
|
15-18 वर्ष आयु वर्ग
|
|
पहली खुराक
|
|
5,27,06,855
|
||
|
दूसरी खुराक
|
|
1,75,85,751
|
|
18-44 वर्ष आयु वर्ग
|
|
पहली खुराक
|
|
54,90,49,014
|
|
दूसरी खुराक
|
|
42,99,79,799
|
|
45-59 वर्ष आयु वर्ग
|
|
पहली खुराक
|
|
20,18,15,183
|
|
दूसरी खुराक
|
|
17,70,80,381
|
|
60 वर्ष से अधिक आयु वर्ग
|
|
पहली खुराक
|
|
12,60,29,897
|
|
दूसरी खुराक
|
|
11,03,22,289
|
|
प्रीकॉशन खुराक
|
|
84,54,083
|
|
प्रीकॉशन खुराक
|
||
|
1,79,73,749
|
|
कुल
|
|
|
|
1,73,86,81,675
पिछले 24 घंटों में 82,988 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,18,43,446 हो गई है।
नतीजतन, भारत में स्वस्थ होने की दर 97.94 प्रतिशत है।
पिछले 24 घंटे में 30,615 नए मरीज सामने आए हैं।
वर्तमान में 3,70,240 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.87 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 12,51,677 जांच की गई हैं। भारत ने अब तक कुल 75.42 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 3.32 प्रतिशत है, दैनिक रूप से पुष्टि वाले मामलों की दर 2.45 प्रतिशत है।
युवा कार्यक्रम एवं खेल मंत्रालय
खेलो इंडिया दस का दम कार्यक्रम में 1 लाख से अधिक महिला एथलीटों ने भाग लिया; मध्य प्रदेश से सबसे अधिक प्रतिभागी शामिल हुईं
अंतर्राष्ट्रीय महिला दिवस 2023 के उपलक्ष्य में 10 से 31 मार्च तक पूरे भारत में आयोजित खेलो इंडिया दस का दम कार्यक्रम के 1500+ खेल प्रतिस्पर्धाओं में देश भर की 1,00,000+ महिलाओं ने भाग लिया। मध्य प्रदेश राज्य से सबसे अधिक 30975 महिला एथलीटों ने 580 स्पर्धाओं में भाग लिया।
केंद्रीय युवा कार्यक्रम और खेल मंत्री श्री अनुराग सिंह ठाकुर ने 10 मार्च को जेएलएन स्टेडियम में खेलो इंडिया दस का दम कार्यक्रम का उद्घाटन किया था।
मध्य प्रदेश के बाद आंध्र प्रदेश की कुल 17011 महिला एथलीटों ने 150 स्पर्धाओं में भाग लिया। कार्यक्रम, राज्य और जिला प्रशासन द्वारा राज्यों और राज्य के शहरों/जिलों, विश्वविद्यालयों के परिसरों/कॉलेजों, राष्ट्रीय उत्कृष्टता केंद्रों समेत एसएआई क्षेत्रीय केंद्रों, एसएआई प्रशिक्षण केंद्रों, विस्तार केंद्रों, खेलो इंडिया केंद्रों, खेलो इंडिया राज्य उत्कृष्टता केंद्रों और खेलो इंडिया मान्यता प्राप्त अकादमिओं में आयोजित किए गए थे। भारतीय खेल प्राधिकरण  और अन्य हितधारकों के परामर्श और समर्थन में राष्ट्रीय खेल संघ भी अपनी राज्य या जिला इकाई के माध्यम से इस आयोजन में शामिल हुए।
युवा कार्यक्रम और खेल मंत्रालय के खेल विभाग ने खेलो इंडिया योजना में महिलाओं के लिए खेल घटक के तहत, अंतर्राष्ट्रीय महिला दिवस समारोह को, देश भर में महिलाओं के विभिन्न आयु समूहों के लिए खेल प्रतियोगिताओं के आयोजन के साथ एकीकृत किया। दस का दम कार्यक्रम, जम्मू-कश्मीर में श्रीनगर से केरल में त्रिशूर तक और असम में कोकराझार से महाराष्ट्र में अमरावती तथा मध्य प्रदेश में जबलपुर तक आयोजित किये गए थे। खेल स्पर्धाओं में खो-खो, तैराकी, एथलेटिक्स, वुशु, तीरंदाजी, तलवारबाजी, जूडो, भारोत्तोलन, हॉकी और योगासन शामिल थे।
सोशल मीडिया पर खेलो इंडिया दस का दम को अत्यधिक समर्थन मिला है। कुल पहुंच  140 मिलियन थी और इस आयोजन के दौरान इंटरेक्शन की कुल संख्या 1.4 मिलियन से अधिक रही।
दस का दम कार्यक्रम, पिछले एक साल के दौरान आयोजित विभिन्न खेलो इंडिया महिला लीगों के आयोजन की निरंतरता थी। महिला लीग में विभिन्न आयु समूहों की 23,000 से अधिक महिला एथलीटों ने 240 से अधिक प्रतिस्पर्धाओं में भाग लिया। खेलो इंडिया महिला लीग का आयोजन 27 राज्यों/केंद्र शासित प्रदेशों के 50 से अधिक शहरों में किया गया। लीग के विभिन्न चरणों के दौरान कई राष्ट्रीय रिकॉर्ड भी स्थापित किए गए।
इन लीगों का मुख्य उद्देश्य न केवल घरेलू प्रतियोगिता संरचना और प्रतिभा की पहचान प्रक्रिया को मजबूत करना था, बल्कि प्रतिस्पर्धा करने और करियर के रूप में खेल को चुनने के लिए महिला एथलीट को सशक्त बनाना भी था।
एमजी / एमएस / जेके /वाईबी
(Visitor Counter : 170
रक्षा मंत्रालय
भारतीय सेना ने अहमदाबाद में पहली दो मंजिला 3-डी प्रिंटेड आवासीय इकाई का उद्घाटन किया
भारतीय सेना ने अहमदाबाद कैंट में सैनिकों के लिए 28 दिसंबर 2022 को अपनी पहली 3-डी प्रिंटेड आवासीय इकाई  का उद्घाटन किया। इस आवास इकाई का निर्माण मिलिट्री इंजीनियरिंग सर्विसेज  द्वारा एमआईसीओबी प्राइवेट लिमिटेड के सहयोग से नवीनतम 3-डी की तेजी से निर्माण करने वाली प्रौद्योगिकी का इस्तेमाल करते हुए किया गया है।
इसमें गैराज के लिए स्थान के साथ 71 वर्गमीटर की आवासीय इकाई का निर्माण कार्य 3डी प्रिंटेड नींव, दीवारों और स्लैब का उपयोग करके केवल 12 सप्ताह में पूरा किया गया। आपदा-प्रतिरोधी संरचनाएं जोन-3 भूकंप विनिर्देशों एवं हरित भवन मानदंडों का पूर्ण अनुपालन करती हैं। 3-डी प्रिंटेड घर सशस्त्र बलों के कर्मियों की बढ़ती आवास आवश्यकताओं को पूरा करने में सक्षम हैं और ये आधुनिक समय के तेजी से निर्माण प्रयासों के प्रतीक हैं। यह ढांचा 'आत्मनिर्भर भारत अभियान' को बढ़ावा देने में भारतीय सेना की प्रतिबद्धता का भी प्रमाण है।
इस तकनीक में एक ठोस 3डी प्रिंटर का उपयोग किया जाता है, जो कम्प्यूटरीकृत त्रि-आयामी डिज़ाइन पर कार्य करता है और खास तौर पर इस उद्देश्य के लिए डिज़ाइन किए गए विशेष प्रकार के कंक्रीट को बाहर निकालकर परत-दर-परत तरीके से 3-डी संरचना तैयार करता है।
भारतीय सेना के अहमदाबाद स्थित गोल्डन कटार डिवीजन ने संचालन में भी कई गुना अनुप्रयोगों के साथ परियोजना को आगे बढ़ाने में महत्वपूर्ण भूमिका निभाई है। भारतीय सेना की इकाइयों ने पहले से ही प्री-कास्ट स्थायी सुरक्षा तथा संचालन के लिए ऊपरी सुरक्षा उपायों के निर्माण में 3डी प्रिंटिंग तकनीक का इस्तेमाल किया है। इन संरचनाओं को वर्तमान में एक वर्ष की अवधि में मान्य किया जा रहा है और हाल ही में केंद्र शासित प्रदेश लद्दाख के सभी इलाकों में इस्तेमाल किया गया है।
श्रम और रोजगार मंत्रालय
औद्योगिक श्रमिकों का उपभोक्ता मूल्य सूचकांक  – फरवरी, 2022
श्रम ब्यूरो, श्रम एवं रोज़गार मंत्रालय से संबंधित कार्यालय द्वारा हर महीने औद्योगिक श्रमिकों के लिए उपभोक्ता मूल्य सूचकांक का संकलन सम्पूर्ण देश में फैले हुए 88 महत्वपूर्ण औद्योगिक केंद्रों के 317 बाजारों से एकत्रित खुदरा मूल्यों के आधार पर किया जाता है। सूचकांक का संकलन 88 औद्योगिक केंद्रों एवं अखिल भारत के लिए किया जाता है और आगामी महीने के अंतिम कार्यदिवस पर जारी किया जाता है। फरवरी, 2022 के लिए सूचकांक इस प्रेस विज्ञप्ति के माध्यम से जारी किया जा रहा है ।
फरवरी, 2022 का अखिल भारत उपभोक्ता मूल्य सूचकांक  0.1 अंक घटकर 125.0  अंकों के स्तर पर संकलित हुआ। सूचकांक में पिछले माह की तुलना में 0.08 प्रतिशत की कमी रही जबकि एक वर्ष पूर्व इन्हीं दो महीनों के बीच 0.68 प्रतिशत की वृद्धि दर्ज की गई थी ।
सूचकांक में दर्ज कमी में अधिकतम योगदान खाद्य एवं पेय समूह का रहा जिसने कुल बदलाव को 0.30 बिन्दु प्रतिशतता से प्रभावित किया। मदों में चावल, बीटरूट, बंदगोभी, गाजर, ड्रम्स्टिक, फ्रेंच बीन, भिंडी, प्याज, आलू और टमाटर इत्यादि सूचकांक को घटाने में जिम्मेवार रहे। इसके विपरित मुख्यतः गोट मीट/मटन, पोल्ट्री चिकन, सेब, हरी मिर्च, परवल, मिट्टी का तेल, डॉक्टर/सर्जन फीस, एलोपेथिक दवाईयां, बस किराया एवं ट्यूशन/कोचिंग फीस इत्यादि ने सूचकांक में दर्ज कमी को नियंत्रित करने का प्रयास किया ।
केंद्र-स्तर पर सेलम के सूचकांक में अधिकतम 4.7 अंक की कमी रही जिसके पश्चात तिरुनेल्वेलि में 3.7 अंक की कमी दर्ज की गई। अन्य 5 केंद्रों में 2 से 2.9 अंक, 4 केंद्रों में 1 से 1.9 तथा 28 केंद्रों में 0.1 से 0.9 अंक के बीच कमी रही। इसके विपरीत थाने में अधिकतम 2.9 अंक की वृद्धि दर्ज की गयी जिसके पश्चात भीलवाड़ा में 2.1 अंक की वृद्धि दर्ज की गई। अन्य 9 केंद्रों में 1 से 1.9 तथा 35 केंद्रों में 0.1 से 0.9 अंक के बीच वृद्धि रही । शेष 3 केंद्रों के सूचकांक स्थिर रहे।
फरवरी, 2022 के लिए मुद्रास्फीति दर पिछले महीने के 5.84 प्रतिशत तथा गत वर्ष के इसी माह के 4.48 प्रतिशत की तुलना में 5.04 प्रतिशत रहा। खाद्य-स्फीति दर पिछले माह के 6.22 प्रतिशत एवं एक वर्ष पूर्व इसी माह के 4.64 प्रतिशत की तुलना में 5.09 प्रतिशत रहा ।
सी.पी.आई.- आई.डब्ल्यू. पर आधारित मुद्रास्फीति दर 
|
|
अखिल-भारत समूह-वार सूचकांक: जनवरी, 2022 एवं फरवरी, 2022
|
|
क्र. सं.
|
|
समूह
|
|
जनवरी, 2022
|
|
फरवरी, 2022
|
|
I
|
|
खाद्य एवं पेय
|
|
124.7
|
|
123.9
|
|
II
|
|
पान, सुपारी, तंबाकू एवं नशीले पदार्थ
|
|
141.5
|
|
142.1
|
|
III
|
|
कपड़े एवं जूते
|
|
122.4
|
|
123.2
|
|
IV
|
|
आवास
|
|
118.9
|
|
118.9
|
|
V
|
|
ईंधन एवं प्रकाश
|
|
158.0
|
|
158.6
|
|
VI
|
|
विविध
|
|
122.7
|
|
123.1
|
|
|
|
सामान्य सूचकांक
|
|
125.1
|
|
125.0
सूचकांक की आगामी कड़ी मार्च, 2022 माह के लिए दिन शुक्रवार 29 अप्रैल, 2022 को जारी की जाएगी। यह कार्यालय की वेबसाईट www.labourbureaunew.gov.in पर भी उपलब्ध रहेगा।
"2016=100 के आधार पर औद्योगिक श्रमिकों के लिए उपभोक्ता मूल्य सूचकांक" के लिए, कृपया यहां क्लिक करें।
रेल मंत्रालय
रेल माल ग्राहकों को रेल ग्रीन प्वॉइंट मिलेंगे
फॉयस के ई-आरडी पोर्टल पर पंजीकृत माल ग्राहकों के लिये लागू
अप्रैल 2022 से योजना के शुरू होने की संभावना
भारतीय रेल ने माल ग्राहकों को रेल ग्रीन प्वॉइंट नामक कार्बन सेविंग प्वॉइंट देने के लिये हाल ही में नीति दिशा-निर्देश जारी किये हैं। यह केवल उन्हीं माल ग्राहकों के लिये लागू होंगे, जो माल परिचालन सूचना प्रणाली  के ई-आरडी पोर्टल पर पंजीकृत हैं।
माल सेवाओं के लिये जो भी ग्राहक ऑनलाइन  पर मांग दर्ज करेगा, उसे माल-यातायात के लिये भारतीय रेल को चुनने पर फौरन एक ‘पॉप-अप’ धन्यवाद संदेश मिलेगा। संदेश में रेल ग्रीन प्वॉइंट नामक कार्बन उत्सर्जन की संभावित बचत की पूरी जानकारी मिल जायेगी। जब आरआर तैयार हो जायेगा, तो कार्बन उत्सर्जन में बचाव के बारे में जो प्वॉइंट्स होंगे, उन्हें रेल ग्रीन प्वॉइंट्स के रूप में ग्राहक के खाते में जमा कर दिया जायेगा। समग्र प्वॉइंटों को माल व्यापार विकास पोर्टल पर मौजूद ग्राहक के खाते में भी दर्शाया जायेगा। रेल ग्रीन प्वॉइंट दिखाने वाले प्रमाणपत्र को इस प्रणाली से डाउनलोड किया जा सकता है।
रेल ग्रीन प्वॉइंटों को रेल की किसी भी सुविधा को प्राप्त करने के लिये इस्तेमाल किया जा सकता है। रेल ग्रीन प्वॉइंट को वित्तीय वर्ष के आधार पर दर्ज किया जायेगा। इस सूचना से ग्राहकों को जो ‘फील गुड फैक्टर’ का अनुभव होगा, उसके कारण ग्राहक माल-यातायात के लिये रेल का अधिक से अधिक उपयोग करने को प्रेरित होंगे। इसके अलावा, कॉर्पोरेट ग्राहक भी अपनी वेबसाइटों, अपनी वार्षिक रिपोर्टों में इसका उल्लेख कर सकते हैं।
रेल ग्रीन प्वॉइंट का मॉड्यूल को क्रिस/फॉयस ने विकसित किया है। रेलवे सूचना प्रणाली केंद्र  भी ग्राहकों के लिये कतिपय ग्रीन स्टार रेटिंग की अवधारणा विकसित कर रहा है, जिसके तहत ग्राहकों के रेल ग्रीन प्वाइंटों के आधार पर पहचान होगी। रेल ग्रीन प्वॉइंटों के लिये विवरण पट्टिका के बारे में भी विचार किया जा रहा है। अप्रैल 2022 से योजना के शुरू होने की संभावना है।
प्रधानमंत्री कार्यालय
प्रधानमंत्री और ऑस्ट्रेलियाई प्रधानमंत्री ने गुजरात के अहमदाबाद स्थित नरेन्द्र मोदी स्टेडियम में बॉर्डर-गावस्कर ट्रॉफी के चौथे स्मारक टेस्ट मैच का कुछ हिस्सा देखा
क्रिकेट, भारत और ऑस्ट्रेलिया में एक साझा जुनून: प्रधानमंत्री
प्रधानमंत्री श्री नरेन्द्र मोदी और ऑस्ट्रेलिया के प्रधानमंत्री श्री एंथनी अल्बानीस ने आज गुजरात के अहमदाबाद स्थित नरेन्द्र मोदी स्टेडियम में बॉर्डर-गावस्कर ट्रॉफी के चौथे स्मारक क्रिकेट टेस्ट मैच का कुछ हिस्सा देखा।
ऑस्ट्रेलिया के प्रधानमंत्री श्री एंथोनी अल्बानीस के एक ट्वीट का जवाब देते हुए, प्रधानमंत्री ने ट्वीट किया:
“क्रिकेट, भारत और ऑस्ट्रेलिया में एक साझा जुनून! भारत-ऑस्ट्रेलिया टेस्ट मैच के कुछ हिस्से को देखने के लिए अपने अच्छे दोस्त, पीएम एंथनी अल्बानीस के साथ अहमदाबाद आकर खुशी हुई। मुझे विश्वास है कि यह एक रोमांचक खेल होगा!”
अहमदाबाद से टेस्ट मैच की झलकियां साझा करते हुए, प्रधानमंत्री ने ट्वीट किया:
“अहमदाबाद से कुछ और झलकियां। हर तरफ क्रिकेट!
प्रधानमंत्री कार्यालय ने ट्वीट किया:
‘क्रिकेट के जरिए IN AU दोस्ती का उत्सव!’
प्रधानमंत्री नरेन्द्र मोदी और ऑस्ट्रेलिया के प्रधानमंत्री एंथनी अल्बानीस अहमदाबाद में #INDvsAUS मैच के कुछ हिस्से को देखते हुए।”
स्टेडियम पहंचने पर, प्रधानमंत्री और ऑस्ट्रेलियाई प्रधानमंत्री श्री एंथोनी अल्बनीस का क्रमशः भारतीय क्रिकेट कंट्रोल बोर्ड के सचिव श्री जय शाह और बीसीसीआई के अध्यक्ष श्री रोजर बिन्नी द्वारा सम्मान किया गया। प्रधानमंत्री और ऑस्ट्रेलिया के प्रधानमंत्री ने गायिका सुश्री फल्गुई शाह द्वारा प्रस्तुत एक सांस्कृतिक कार्यक्रम, एकता का संगीत देखा।
प्रधानमंत्री ने टीम इंडिया के कप्तान श्री रोहित शर्मा को टेस्ट कैप सौंपी, जबकि ऑस्ट्रेलियाई प्रधानमंत्री ने ऑस्ट्रेलियाई कप्तान श्री स्टीव स्मिथ को टेस्ट कैप सौंपी। इसके बाद प्रधानमंत्री और ऑस्ट्रेलियाई प्रधानमंत्री ने स्टेडियम में भारी भीड़ के सामने एक गोल्फ कार्ट में गार्ड ऑफ ऑनर लिया।
दोनों टीमों के कप्तान जहां टॉस के लिए पिच पर पहुंचे, वहीं प्रधानमंत्री और ऑस्ट्रेलियाई प्रधानमंत्री स्टेडियम का मुआयना करते हुए फ्रेंडशिप हॉल ऑफ फेम की ओर बढ़े। भारतीय टीम के पूर्व कोच एवं खिलाड़ी श्री रवि शास्त्री दोनों देशों के प्रधानमंत्रियों के साथ थे और उन्होंने भारत एवं ऑस्ट्रेलिया के बीच क्रिकेट के समृद्ध इतिहास के बारे में जानकारी दी।
इसके बाद दोनों टीमों के कप्तान दोनों देशों के संबंधित प्रधानमंत्रियों के साथ खेल के मैदान में गए। दोनों कप्तानों ने अपनी टीम का दोनों प्रधानमंत्रियों से परिचय कराया और उसके बाद भारत और ऑस्ट्रेलिया का राष्ट्रगान गाया गया। इसके बाद प्रधानमंत्री और ऑस्ट्रेलिया के प्रधानमंत्री क्रिकेट की दो शीर्ष टीमों के बीच टेस्ट मैच देखने के लिए अध्यक्ष दीर्घा में पहुंचे।
श्रम और रोजगार मंत्रालय
श्री संतोष गंगवार ने देश में कामगारों की समस्याओं के समाधान हेतु समन्वित प्रयासों के लिए राज्यों और केन्द्र शासित प्रदेशों से नोडल अधिकारी नामित करने को कहा
केंद्रीय श्रम और रोजगार राज्य मंत्री  श्री संतोष गंगवार ने विभिन्न राज्यों / केंद्रशासित प्रदेशों से कोविड -19 महामारी के चलते हुए लॉकडाउन के दौरान श्रमिकों और मजदूरों की समस्याओं से जुड़े मुद्दों के सामाधान के लिए केंद्र सरकार द्वारा स्थापित नियंत्रण कक्षों के साथ समन्वय करने के लिए अपने यहां के श्रम विभाग से नोडल अधिकारियों को नामित करने का आग्रह किया है।
श्री गंगवार ने कल राज्यों / केंद्रशासित प्रदेशों के श्रम मंत्रियों को लिखे पत्र में, कहा कि इन नोडल अधिकारियों को केन्द्र की ओर से बनाए गए 20 नियंत्रण कक्षों के बारे में पूरी जानकारी दी जानी चाहिए। केंद्र और राज्य सरकारों के समन्वित प्रयासों की आवश्यकता को रेखांकित करते हुए उन्होंने कहा,"श्रमिकों की शिकायतों को हल करने के लिए केंद्र और राज्य सरकारों के समन्वित प्रयासों की आवश्यकता है।"
श्रम और रोजगार मंत्रालय ने हाल ही में कोविड-19 के कारण हुए लॉकडाउन की वजह से श्रमिकों के समक्ष उत्पन्न होने वाली समस्यायों के निराकरण के लिए राष्ट्रीय स्तर पर मुख्य श्रम आयुक्तों की अध्यक्षता में 20 नियंत्रण कक्ष स्थापित किए हैं। शुरुआती स्तर पर इन नियंत्रण कक्षों के जरिए केवल केन्द्रीय योजनाओं से जुड़ी वेतन संबंधी तथा प्रवासी श्रमिकों से जुड़ी समस्याओं का समाधान ही किया जाता रहा। हालाँकि,पिछले कुछ दिनों में इन नियंत्रण कक्षों के संचालन के बाद, यह पाया गया कि 20 नियंत्रण कक्षों में कल तक प्राप्त कुल 2100 शिकायतों में से 1400 विभिन्न राज्य / केन्द्र शासित प्रदेशों की सरकारों से संबंधित हैं। इस तरह, श्रम एक समवर्ती विषय होने के नाते, यह महत्वपूर्ण है कि शिकायतों के समाधान के लिए विभिन्न राज्य / केन्द्र शासित प्रदेश सरकारों के साथ एक उचित समन्वय स्थापित किया जाए। श्री गंगवार ने राज्यों और केन्द्र शासित प्रदेशों को लिखे पत्र के साथ ही उन्हें 20 केन्द्रीय नियंत्रण कक्षों और वहां प्रतिनियुक्त किए गए अधिकारियों के नामों की सूची भी भेजी है।
रक्षा मंत्रालय
वायु सेना प्रमुख ने उम्दा खिलाड़ियों को सम्मानित किया
राष्ट्रीय और अंतर्राष्ट्रीय स्तर पर बेहतर प्रदर्शन करने वाले वायुसेना के खिलाड़ियों को सम्मानित करने के लिए 28 मार्च 2019 को नई दिल्ली वायुसेना केंद्र में एक भव्य समारोह का आयोजन किया गया। समारोह का आयोजन वायुसेना खेल नियंत्रण बोर्ड द्वारा किया गया जिसमें वायु सेना प्रमुख मुख्य अतिथि थे। इस समारोह में वायुसेना के उच्च अधिकारियों सहित वायुसेना प्रशासन प्रभारी और महानिदेशक  भी मौजूद थे। वायुसेना प्रमुख मार्शल बी एस धनोवा पीवीएसएम एवीएसएम वाईएसएम वीएम एडीसी ने 21 खिलाड़ियों और वायु सेना के 7 दलों को सम्मानित किया और उन्हें स्मृति चिन्ह प्रदान किए।
वायु सेना प्रमुख ने भारतीय वायुसेना खेल विवरण पुस्तिका का लोकार्पण किया जिसमें खिलाड़ियों की उपलब्धियों का बखान है।
अपने संबोधन में वायु सेना प्रमुख ने वायुसेना खेल नियंत्रण बोर्ड की पिछले 1 साल की उपलब्धियों और खिलाडियों को विश्वस्तरीय संसाधन उपलब्ध कराने के लिए प्रशंसा की। उन्होंने खेल में बेहतर प्रदर्शन करने वालों को बधाई दी और खेल के अपने स्तर को अनवरत बनाये रखने की सलाह दी। उन्होंने खेल में बेहतर प्रदर्शन करने और बने रहने के लिए तंदरूस्ती, उत्साह और मजबूत इच्छाशक्ति को बनाये रखने पर जोर दिया।